text: সংঘর্ষের মধ্যেও আল আকসায় দেড় লাখ মুসল্লির জুমা আদায় – My Blog
  Home/আন্তর্জাতিক/সংঘর্ষের মধ্যেও আল আকসায় দেড় লাখ মুসল্লির জুমা আদায়
  admin 4 weeks ago	আন্তর্জাতিক Leave a comment 31 Views
  জেরুজালেমস্থ আল আকসা মসজিদে গত কয়েক সপ্তাহ ধরেই সেখানে চলছে ইসরায়েলি নিরাপত্তা বাহিনীর আগ্রাসন। এবে এই সকল আগ্রাসন, সংঘর্ষ ও ইসরাইলি পুলিশের কঠোর তল্লাশির মধ্যেও রমজানের তৃতীয় জুমার নামাজ আদায় করতে আল আকসায় হাজির হয়েছিলেন দেড় লাখ ফিলিস্তিনি। ।
  জেরুজালেম ইসলামিক ওয়াকফের বরাতে এমন তথ্য জানিয়েছে আলজাজিরা।আল আকসার ওয়াকফ কাউন্সিলের পরিচালক আজ্জাম আল খতিব জানিয়েছেন, রমজানের তৃতীয় জুমায় আল আকসার ভেতর ও বাইর মিলে দেড় লাখেরও বেশি মুসল্লি জুমার নামাজে অংশ নিয়েছেন।
  তিনি জানান, ইসরাইলি নিষেধাজ্ঞা সত্ত্বেও ফিলিস্তিনিরা সব সময় রমজান মাসে আল আকসা মসজিদে শুক্রবার নামাজ আদায় করতে আসেন।আল জাজিরা জানিয়েছে, গাজা ও পশ্চিম তীরের ৫০ বছরের কম বয়সী বাসিন্দাদের মসজিদে নামাজ পড়তে আসতে বাধা দেয় ইসরাইলি কর্তৃপক্ষ।
  এরই পরিপ্রেক্ষিতে আল কুদসের পুরাতন শহরের কয়েকটি রাস্তা বন্ধ করে রাখে তারা। জুমার খুতবায় খতিব শায়খ ইউসুফ আবু সাফিনাহ সাম্প্রতিক দিনগুলোতে ইসলামের অন্যতম পবিত্র মসজিদে ইসরাইলি বাহিনীর হামলার তীব্র নিন্দা জানিয়েছেন।